র‍্যামজেট
র‌্যামজেট, যাকে মাঝে মাঝে স্টোভপাইপ জেট বা এথোডিড বলা হয়, হল জেট ইঞ্জিনের একটি প্রকার যা ইঞ্জিনের গতিকে কাজে লাগিয়ে আগত বাতাসকে সংকুচিত করে, কোন রোটরি কম্প্রেসারের ব্যবহার ছাড়াই। র‌্যামজেট শূন্য বায়ুগতিতে কোন থ্রাস্ট তৈরি করতে পারে না, তাই এটি কোন থেমে থাকা এয়ারক্রাফটকে সচল করতে অক্ষম। যথেষ্ট পরিমাণ গতিবেগ থাকলেই কেবল র‌্যামজেট ভালোভাবে কাজ করতে পারে এবং সাধারণত ম্যাক ৩ এর আশেপাশ গতি থাকলেই এটি সবচেয়ে দক্ষতার সাথে কাজ করে। এ ধরনের জেট ইঞ্জিনের গতি ম্যাক ৬ এর মতো উঠতে পারে।